Gwers Datblygu Llythrennedd Disgyblion
Yn y traethawd hwn, trafodaf sut datblygais sgiliau llythrennedd y disgyblion yn ystod fy mhrofiad addysgu proffesiynol eleni. Cwblheais y dasg yn nosbarth blwyddyn 4, a thema’r dosbarth ar gyfer y tymor oedd ‘Yr Amazon’, ac yn canolbwyntio yn benodol ar Charles Darwin ar yr adeg yma. Gan fod y disgyblion wedi ymglymu’n llwyr â dysgu am Darwin a’i hanes, cymerais y cyfle i ddatblygu eu sgiliau llythrennedd wrth ddefnyddio Darwin i wneud hyn. Ffocws y wers oedd cywiro darn ysgrifenedig a chafodd ei ddanfon gan Darwin i’r dosbarth, a’r dasg oedd i’r disgyblion cywiro defnydd Darwin o lythrennau dwbl. Roedd y dasg yma’n ddilynol o wers lle'r oedd rhaid i’r disgyblion cyflwyno darn, boed hi’n boster neu’n bamffled, i Darwin i’w addysgu am y treiglad trwynol. Yna, fe wnaeth Darwin danfon neges nôl i’r disgyblion yn ceisio defnyddio’r treiglad trwynol, ac roedd rhaid i’r disgyblion i’w gywiro. Wrth weld y disgyblion yn mwynhau’r dasg yna’n llwyr, penderfynais ei fod yn ffordd dda i ymarfer eu defnydd o lythrennau dwbl. Roedd y wers yma’n drawsgwricwlaidd gan gyfuno thema’r dosbarth ag iaith, a nodir Donaldson pwysigrwydd hyn yn ei adroddiad ‘Dyfodol Llwyddiannus’ (2015). Noda Donaldson ‘mae cymhwysedd mewn llythrennedd, gan gynnwys cymhwysedd yn yr iaith lafar, cystrawen a sillafu, yn hanfodol ar gyfer dysgu ar draws y cwricwlwm, yn bennaf oherwydd y lle hanfodol sydd i iaith wrth feddwl. Er mwyn meistroli’r sgiliau hyn, yr hyn sy’n hanfodol, yn hytrach na drilio ac ailadrodd am gyfnodau hir yn ystod y diwrnod ysgol, yw meithrin dealltwriaeth dda o’u cydrannau hanfodol gyda chymorth addysgu a dysgu sy’n briodol i ddatblygiad plant a phobl ifanc a chynnig cyd-destunau cyfoethog lle y gellir eu cryfhau, eu hymestyn a’u cymhwyso’. Atgyfnerthir hyn gan nodi ‘mae llythrennedd a rhifedd yn cael eu cydnabod yn sylfeini hanfodol i addysg ym mhob man’ (2015, t.18).
Wrth dreulio sawl wythnos yn y dosbarth, sylweddolais mai’r defnydd o lythrennau dwbl cywir oedd un o wendidau’r dosbarth cyfan o ran llythrennedd. Nodir Llywodraeth Cymru yn Fframwaith y Cyfnod Sylfaen o dan ‘Sgiliau Iaith, Llythrennedd a Chyfathrebu’ dylai disgyblion ‘sillafu rhai geiriau mewn modd confensiynol gan gynnwys geiriau cytsain-llafariad-cytsain, a llythrennau dwbl, e.e. rh, ff’ ym mlwyddyn 1 (2015). Er hyn, sylweddolais sawl camgymeriad o ddefnydd llythrennau dwbl wrth farcio gwaith y disgyblion, yn cynnwys “gwacht” yn lle “gwallt, a “gwyrf” yn lle “gwyrdd”. Daeth hyn yn hynod o glir wrth farcio tasgau disgrifio’r disgyblion wrth iddynt ddefnyddio fwy o ansoddeiriau.
Roedd y wers yn canolbwyntio ar y maes dysgu a phrofiad ‘Ieithoedd, Llythrennedd a Chyfathrebu’ o’r cwricwlwm newydd (Llywodraeth Cymru, 2019). Roedd y wers yn cysylltu gyda’r datganiadau ‘Yr Hyn Sy’n Bwysig’ o’r cwricwlwm, sef ‘mae dysgwyr sy’n siarad ac yn ysgrifennu’n effeithiol yn barod i chwarae rhan lawn mewn bywyd a gwaith’ a ‘mae dysgwyr sy’n gwrando ac yn darllen yn effeithiol yn barod i ddysgu drwy gydol eu hoes’ (2019, t.2). Yn ogystal, roedd y wers y cysylltu â chyfrifoldebau trawsgwricwlaidd, sef y llythrennedd, a nodir y cwricwlwm ‘dylid ystyried llafaredd ac ysgrifennu fel yr adnoddau a ddefnyddir gan ddysgwyr i fynegi eu hunain, sy’n cynnwys dangos eu dealltwriaeth o amrywiaeth o gyd-destunau a sgiliau’. Yn ogystal â hyn, nodir Donaldson (2015) pwysigrwydd y cyfrifoldebau trawsgwricwlaidd gan nodi ‘rhaid sicrhau, drwy strwythur y cwricwlwm, fod plant a phobl ifanc yn datblygu lefelau cymhwysedd uchel yn yr agweddau hynny a’u bod yn cael cyfleoedd aml i’w datblygu, eu hymestyn a’u cymhwyso ar draws y cwricwlwm’.
Cysylltir y wers yn glir gyda’r camau cynnydd o’r Cwricwlwm Drafft i Gymru 2022 yn y maes dysgu a phrofiad ieithoedd, llythrennedd a chyfathrebu. Roedd y rhain yn benodol i’r dasg ac wedi cael ei rhannu i ddarllen ac ysgrifennu. Enghreifftiau o’r deilliannau cyflwyniad ‘r dasg yw ‘gallaf egluro’n syml ble a pham rwyf wedi gwneud unrhyw newidiadau neu gywiriadau’; ‘gallaf ddefnyddio geirfa weledol a’r hyn rwy’n ei wybod am synau a phatrymau llythrennau i sillafu’r rhan fwyaf o eiriau cyfarwydd yn gywir’, a ‘gallaf ddefnyddio’r treigladau mwyaf cyffredin lle bo hynny’n briodol’ (Llywodraeth Cymru, 2019).
Er mai nod y wers oedd sicrhau defnydd cywir o lythrennau dwbl, roedd rhaid i’r disgyblion hefyd darganfod gwallau iaith arall maen nhw wedi bod yn canolbwyntio ar yn ystod y flwyddyn, sef treigladau, sillafu geiriau aml eu defnydd a geiriau allweddol i thema’r dosbarth, atalnodi, a hefyd patrymau brawddeg megis “mae gen i”. Roedd y dasg yma’n ffordd dda o ymuno’r holl bethau maen nhw wedi bod yn ymarfer wrth wella eu sgiliau iaith a llythrennedd.
Dechreuodd y wers ar y carped, a chafodd y disgyblion eu holi am lythrennau dwbl. Wrth adolygu’r fideo a chymerais yn ystod y wers, roedd yn glir fod y disgyblion yn deall beth yw lythyren ddwbl, wrth i fwyafrif o’r disgyblion codi eu llaw wrth gael eu holi am enghreifftiau o lythrennau dwbl. Yn ogystal ag enwi llythrennau dwbl, llwyddodd y disgyblion i ddod o hyd i eiriau sydd yn cynnwys llythrennau dwbl gan weithio gyda phartner. Death y disgyblion o hyd i eiriau megis “llaeth”, “llyfr” a “rhaw”. Yna, cymerais y cyfle i brofi sgiliau darllen y disgyblion wrth ysgrifennu gair ag oedd yn cynnwys llythyren ddwbl yn anghywir ar fwrdd gwyn, ac roedd rhaid i’r disgyblion darllen y gair a gwrando arnaf yn ei ddarllen er mwyn dod o hyd i’r camgymeriad. Yn ogystal â darllen y gair, roedd rhaid i’r disgyblion cywiro’r camgymeriad. Sylweddolais yn gyflwyniad y dasg yma bod y disgyblion yn dueddol o ddweud y llythrennau dwbl ar wahân wrth ateb yn y dosbarth, megis dweud “L a L” yn lle “ll”, neu “R a H” yn lle “rh”. Wrth i’r disgyblion gwneud hyn, roeddwn yn cywiro eu hynganu yn syth. Esboniais y dasg ffocws i’r dosbarth cyfan wrth iddynt eistedd ar y carped, ac esboniais pa grwpiau byddai’n gwneud y dasg ffocws a pwy fyddai’n gwneud yr heriau. Roedd yna dwy her i’r dasg yma, sef llenwi’r llythrennau coll o’r geiriau, a phenderfynu os mai ‘yr’ neu ‘y’ oedd yn mynd o flaen y geiriau thematig. Roedd yr heriau yma’n atgyfnerthu’r hyn mae’r disgyblion wedi dysgu yn ystof y flwyddyn ac yn datblygu eu sgiliau llythrennedd ac ansawdd iaith.
Roedd y dasg ffocws yn llwyddiannus ar y cyfan. Roedd y ddau grŵp gallu uchaf a’r grŵp canol i gyd wedi cwblhau’r dasg, ond ni lwyddodd un o’r disgybl darganfod pob un gwall. Fodd bynnag, roedd y dasg yn rhy heriol i’r grŵp gallu gwaelod, sef grŵp coch. Cafodd y dasg ei gwahaniaethu dwywaith i’r grwpiau gallu uchaf ac isaf, gan gynnwys mwy o wallau i’r grwpiau gallu uchaf, ac un neu ddau wall mwy heriol. Llwyddodd y grwpiau gallu isaf i gyd i ddarganfod a chywiro’r gwallau atalnodi a llawer o eiriau aml eu defnydd. Fodd bynnag, roedd y diffyg strwythur ar gyfer y gwallau a’r nifer o wallau yn rhy heriol i’r grwpiau yma. Yn y dyfodol, ar gyfer grŵp coch, byddaf yn gwneud set o frawddegau yn lle gwneud paragraff ar eu cyfer. Byddaf yn cynnwys un gwall ym mhob brawddeg, a bydd hwn yn glir i’r disgyblion ar ddechrau’r dasg. Byddaf yn gwneud set o frawddegau i grŵp melyn hefyd, sef y grŵp gallu isaf arall, ond yn fwy heriol na thasg grŵp coch gan fod eu gallu yn ychydig yn uwch na grŵp coch. Bydd hwn yn sicrhau bod y disgyblion yn parhau i gael eu herio wrth wneud y dasg, ond bod yr her o fewn eu gallu er mwyn gwella eu sgiliau llythrennedd. Atgyfnerthir hyn gan Donaldson (2015, t.9) wrth nodi ‘yn y cyfnod er 1988, profwyd pwysau mawr wrth i lywodraethau ymateb i bryderon am safonau, yn enwedig mewn llythrennedd a rhifedd. Mae’r hyn a ddisgwylir oddi wrth ysgolion wedi cynyddu’n ddiddiwedd er iddi fod yn anodd dod o hyd i dystiolaeth o ffyrdd i sicrhau gwelliant. Mae gwersi pwysig i’w dysgu o’r profiad hwn’.
Mae ‘sgiliau llythrennedd a rhifedd yn hollbwysig er mwyn i bobl ifanc allu cyflawni eu potensial os ydynt am fynd i’r sector addysg bellach neu uwch neu ymuno â’r farchnad waith’ nodir Llywodraeth Cymru yn y ddogfen ‘Fframwaith Llythrennedd a Rhifedd Cenedlaethol’ (2013). Honna’r ddogfen y modd y mae athrawon yn medru sicrhau datblygiad effeithiol o fewn sgiliau llythrennedd disgyblion. Dengys dilyniant o fewn y llinynnau a sut i sicrhau cynnydd y disgyblion. Felly, er mwyn sicrhau’r datblygiad llythrennedd hanfodol i’r disgyblion, pwysig yw cyfeirio at ddogfennau Cwricwlaidd Llywodraeth Cymru.

